OpenLLM-France/wikimedia huggingface dataset:
# Ida Forbes (asmatzailea)

Ida R. Forbes (Ameriketako Estatu Batuak, XIX.mendea-XX. mendea) asmatzailea izan zen. Ida Forbesek ur-berogailu elektrikoa patentatu zuen 1917. urtean. Ura tenperatura zehatz batean berotzeko balio zuen. Harrezkero, jendeak ura berotzeko argindarra baliatzeko aukera dauka, gasa eta bestelako bero-iturriak erabili ordez.

## Bizitza

Ez dakigu askorik Ida Forbesi buruz, baina ur beroko berogailu elektriko baten ideia patentatu zuen 1917an, ur beroko berogailuak gasarekin lehia egiten zuen garai batean. Tanke batetik ura atera eta mekanismo baten barruan berotzen zuen berokuntza-sistema elektriko bat zen bere ideia. Berotutako ura bokila baten bidez askatuta, ur beroa kanporatzeko.

### Asmakizuna

1917an, ur beroko lehen berogailu elektrikoa patentatu zuen, ur beroko berogailu gehienek gasarekin funtzionatzen zuten garai batean, eta egurra erreta baino seguruagoa zen. Berari esker nahi den tenperaturan dutxatzeko aukera dago.
Dutxatzean edo bainatzean ur beroa izateko aukera sor zaio Ida Forbes asmatzaileari. Berokuntza zentrala gauza arrunt bilakatu baino askoz lehenago, Ida Forbesek etxe barruan ura berotzeko modu seguruago eta eraginkorrago bat aurreikusi zuen. Ur beroko berogailu elektrikoa, aitzindaria izan zen ura etxeko helburuetarako berotzeko elektrizitatea erabiltzeko kontzeptuan. Asmatu aurretik, berogailuak gasaren edo egurraren menpe zeuden. Asmakuntza horrek, ohiko metodoekin lotutako sute-arriskuak ezabatzeaz gain, uraren tenperaturaren kontrol handiagoa eta saneamendu hobea eskaini zituen. Forbes-en berrikuntzak bidea erraztu zien ura berotzeko sistema modernoei, eguneroko zereginak kudeatzeko modua eraldatuz eta etxeak seguruagoak eta erosoagoak bihurtuz.

## Erreferentziak

* ↑ (Gaztelaniaz) www.funtsak.com, Funtsak-Diseño y Programación Web-. «Emakumeak teknologiaren historian - Gontzal Avila» www.txalaparta.eus (Noiz kontsultatua: 2025-01-07).
* ↑ [https://patentimages.storage.googleapis.com/b3/ce/b3/f82d69ffa64bc1/US1251210.pdf I, R, FOR BES, ELECTRICAL WATER HEATER, APPCATION FED JUNE 24, 1916. RENEWED JULY 16, 1917. ].
* ↑ Forbes, Ida R.. (1917-12-25). Electrical water-heater. (Noiz kontsultatua: 2025-01-07).
* 1 2 (Ingelesez) «Tech That You Didn’t Know Were Invented by Women» tech360tv 2021-03-04 (Noiz kontsultatua: 2025-01-07).
* ↑ (Gaztelaniaz) TotalEnergies. «MUJERES QUE HICIERON HISTORIA EN EL MUNDO DE LA ENERGÍA» TotalEnergies (Noiz kontsultatua: 2025-01-07).
* 1 2 (Gaztelaniaz) Naturgas. (2023-03-22). «Mujeres que hicieron historia en la energía» Naturgas (Noiz kontsultatua: 2025-01-07).
* ↑ (Gaztelaniaz) JIMÉNEZ, JESÚS; Jiménez, Jesús. (2018-03-07). «Superinventoras, las mujeres que han transformado nuestras vidas» RTVE.es (Noiz kontsultatua: 2025-01-07).
* 1 2 3 4 (Ingelesez) «80 Brilliant Women Inventors Who Changed the World» Discover Walks Blog 2024-01-29 (Noiz kontsultatua: 2025-01-07).

## Kanpo estekak

* Datuak: Q107063178
# Hunald Akitaniakoa

Hunaldo Akitaniakoa edo Hunaldo I.a (baita Hunoald, Hunuald, Chunoald, Chunold, Hunold, edo Hunaud ere) Baskonia eta Akitania dukerriko dukea izan zen. 735ean bere aita zen Eudon Handia kargu horretan ordezkatu zuen. Bere agintaldian zehar Hatton bere anaiaren matxinada jazo zen, honek germaniar erresumaren laguntza izan zuelarik. Hatton frankoen feudal dukea izendatua izan zen. Halere, Hunaldek gogorki zigortu zuen, Hattoni begiak kentzeko agindu baitzuen.
Karlos Martelen autoritatea ukatu zuen eta horregatik Karlos Loirerantz joan zen eta Bordele setiatu zuen.
736tik 741era Karlos eta Hunalden arteko harremanak hobetu ziren, baina Karlos 741ean hil zenean Hunaldek frankoen aurkako gerra hasi zuen. Pepin eta Karlomagno horri erantzun, Loire ibaia gurutzat eta Berry arpilatu zuten, Bourgesen kanpoaldean, Locheseko gaztelua suntsitu zuten eta bertako herritar guztiak gatibu hartu zituzten. Hunalden erantzuna Chartres suntsitu eta erretzea izan zen. Hala ere 745ean bakea eskatu eta monasterio batera erretiratu zen, ziurrenik Ré uhartean. 744an Hunaldek kargua bere semea zen Waiferri eman zion.
Beranduago Italian agertu zen, lonbardiarrekin aliaturik. Bertan harrikatzea jasan zuen eta hil zen. Akitaniako dukerria bere semea zen Waiferrek 8 urtez babestu zuen.
Pepinen heriotzarekin Karlomagnoren erregealdia hasi zen eta hor izan zen akitaniarren azken altxamendua. Altxamendu hau ere Hunald izeneko batek eraman zuen aurrera, baina 769an Karlomagno eta bere anaia Karlomanek garaitu zuten. Gaskoien duke zen Luporen gortean babestu zen Hunald izeneko bat, baina ziurrenik beste Hunald bat izango litzateke. Historialariek Hunald II.a izena jarri diote.

## Familia

Zuhaitz genealogikoa :
Lope I.a Akitaniakoa
Oto I.a Handia
Hunald Akitaniakoa
Waifer Akitaniakoa
Hunold II of Aquitaine :

## Erreferentziak

* ↑ Hunald I.a. Auñamendi Entziklopedia. Euskomedia.org

## Kanpo estekak

* Datuak: Q965437
* Multimedia: Hunald I, Duke of Gascony and Aquitaine / Q965437
# Moherreko itsaslabarra

Moherreko Amildegiak (ingelesez: Cliffs of Moher; irlanderaz: Aillte an Mhothair, literalki "hondamendiaren amildegiak") The Burren eskualdeko hego-mendebaldeko mugan daude, Irlandako Errepublikako Clareko konderriko Liscannor, Doolin eta Lahinch udalerrietatik hurbil.
Amildegiak, Hag's Head deritzon tokian, Ozeano Atlantikoaren gainetik 120 metrora altxatzen dira eta zortzi kilometro luzez hedatzen dira, 214 metroko altuerara iritsi arte.
O'Brienen Dorrea (O'Briens Tower), gutxi gora-behera, amildegien erdian dagoen harrizko dorre zirkular bat da. 1835ean Sir Cornellius O'Brienek eraiki zuen, garai hartan ere, toki hartara joaten ziren ehundaka turistentzako behatoki izan zedin. Talaiaren tontorretik itsasorantz so eginda, Aran Uharteak eta Galway badia daude, eta egun garbiz, atzean, Connemara eskualdea eta Maumturk mendiak ere ikus daitezke.
Amildegiak, atrakzio turistiko azpimarragarriak dira, horren ondorioz, bertan bisitagunea eta geltokigunea daude. Amildegiak kostaldean barna eta euren luzera osoan zeharkatzen dituen bidezidor bat ere badago.
1987ko The Princess Bride (Printzesa Emaztegaia) filmean "Erokeriaren Amildegiak" (Cliffs of Insanity) izenez agertzen dira.

## Iruditegia

* O'Brienen dorrea.
* 200 metroko amildegia.
* Amildegiak itsasotik ikusita
* Eskualdeko arrazako Bilberry akerrak.
* Branaunmore itsas harkaitza
* O'Brienen dorreaz gain dagoen ikuspegi panoramikoa.

## Kanpo estekak

* Moherreko Amildegien webgunea (Ingelesez)
* Datuak: Q239477
* Multimedia: Cliffs of Moher / Q239477
# John o' Groats

John o' Groats (Eskoziako gaeleraz: Taigh Iain Ghròt, eskozieraz: John o Groats) Eskoziako iparraldeko muturrean dagoen udalerri bat da. Usadioz, Britainia Handia edo Erresuma Batuko lur lehorreko udalerririk iparraldekoena da. Aldiz, gaur egun punturik iparraldekoena udalerri honetatik 18 kilometro ipar-mendebaldera dagoen Dunnet Head lurmuturrean kokatzen dela egiaztatu da.

## Etimologia

Jan de Groote holandarraren gaelizazioa da John o' Groats. Gizon honek Orkada uharteetarako ferry zerbitzua jarri zuen martxan.

## Geografia

Leku honetan John o' Groats udalerrirako bidearen amaierako seinale ospetsua kokatzen da, hau Kornuallesko Land's End lurmuturreko seinalearen parekidea da. Erresuma Batuan usadioz iparraldeko muturraren mugatzat jo ohi den Eskoziako John o' Groats udalerrian hasi eta hegoaldeko muturrean dagoen Kornuallesko Land's End lurmuturrean amaitzen den Land's End to John o' Groats oinezko eta txirrindularientzako ibilbidea ere badago, bi puntu horien arteko distantzia 874 kilometrokoa da.

## Historia

George Sinclair Caithness-eko kondeak Meyko gaztelua eraiki zuen 1566 eta 1572 artean, aurretik izan zen beste gotorleku baten gainean, hala dirudi behintzat. John o' Groats udalerrian dago, herritik 10 kilometro eskasera. 1952an Erresuma Batuko Elizabeth erreginak, Jurgi VI.aren alargunak erosi zuen eta gaztelua berriztu zuen. 1955etik aurrera sarritan bisitatu izan zuen uda sasoian.

## Iruditegia

* Meyko gaztelua.
* Ferria.
* Portua.
* Herrigunea.
* Seinalea.

## Ikus gainera

* Land's End
* Dunnet Head

## Kanpo estekak

* John o' Groats udalerriaren webgunea (Ingelesez)
* Datuak: Q987766
* Multimedia: John o' Groats / Q987766
# Iratxe Ibarra

Iratxe Ibarra Foruria (Markina-Xemein, 1974ko abenduaren 10a) bertsolaria, bertso-eskolako irakaslea eta UEMAko euskara teknikaria da. Horrezaz gainera, pilotaria da.

## Txapelketak
### Gazte mailan

* Bizkaiko Eskolarteko txapelketa 1987: finalista (12-13 urtetik beherakoen mailan)
* Bizkaiko eskolarteko txapelketa 1989: finalista (handitan)
* Bizkaiko Eskolarteko txapelketa 1990: finalista. Handien mailan
* Bizkaiko Eskolarteko txapelketa 1991: finalista. Handien mailan
* Bizkaiko Eskolarteko Txapelketa 1992: txapeldun orde. Handien mailan
* Bizkaiko Eskolarteko Txapelketa 1996: epailea
* Euskal Herriko Eskolarteko Txapelketa 1991: finalista. Txikien mailan
* Euskal Herriko Eskolarteko Txapelketa 1992: txapeldun orde. Txikien mailan

### Helduetan

* Araba-Bizkaiko Txapelketa 1992: final-aurreak
* Araba-Bizkaiko txapelketa 1994: finalista
* Araba-Bizkaiko txapelketa 1996: final-aurreak
* Araba-Bizkaiko txapelketa 1998: finalista
* Bizkaiko Txapelketa 2000: finalista
* Bizkaiko txapelketa 2002: finalista
* Bizkaiko txapelketa 2004: final-aurreak
* Bizkaiko txapelketa 2006: finalista
* Txapelketa Nagusia 1997: kanporaketa
* Txapelketa Nagusia 2001: azken-laurdenak
* Txapelketa Nagusia 2005: azken-laurdenak

## Erreferentziak

* ↑ BDB Bertsolaritzaren datu-basea. (Noiz kontsultatua: 2017-02-01).
* ↑ Emakume Cup-eko txapela eraman du Iratxe Ibarrak. 2016-03-10 (Noiz kontsultatua: 2017-02-01).
* Datuak: Q12259723
# Josu Gallastegi

Josu Gallastegi Garate (Otxandio, Bizkaia, 2001eko abenduaren 10a) Euskal Herriko futbolaria da. Normalean puntaerdi gisa jokatzen du.

## Kirol Ibilbidea

2023ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Cultural Durango | 3. | 2020/21 | 26 | 6 | - | - | - | - | - | - | | | - | - | 26 | 6 |
| Cultural Durango | Denera | Denera | 26 | 6 | - | - | - | - | - | - | | | - | - | 26 | 6 |
| Barakaldo | 3.F | 2021/22 | 31 | 3 | - | - | - | - | - | - | - | - | - | - | 31 | 3 |
| Barakaldo | Denera | Denera | 31 | 3 | - | - | - | - | - | - | - | - | - | - | 31 | 3 |
| Gernika | 2.F | 2022/23 | 35 | 2 | 2 | 0 | - | - | - | - | - | - | - | - | 37 | 2 |
| Gernika | 2.F | 2023/24 | 33 | 6 | 1 | 0 | - | - | - | - | - | - | - | - | 34 | 6 |
| Gernika | Denera | Denera | 68 | 8 | 3 | 0 | - | - | - | - | - | - | - | - | 71 | 8 |
| Terrassa | 2.F | 2024/25 | - | - | - | - | - | - | - | - | - | - | - | - | - | - |
| Terrassa | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 125 | 17 | 3 | 0 | - | - | - | - | - | - | - | - | 128 | 17 |

## Kanpo estekak

* Datuak: Q122972529
# Jaime Rodríguez Salís

Jaime Rodríguez Salís (Irun, Gipuzkoa, 1926ko abenduaren 11 – 2021eko otsailaren 10a), euskal herritar kulturgizon, ikertzaile eta arkeologoa izan zen, bereziki Irun jaioterriko kultur giroan ezaguna.
Kulturarekin estuki lotutako familia bateko senidea zen, José Salís margolariaren biloba eta Dolores Salís eskultore eta idazlea eta Luis Rodríguez Gal historialari eta idazlearen semea.
1969-1970 artean Junkaleko Andre Mariaren elizako arkeologia indusketak zuzendu zituen, bai eta Santa Elena baselizako arkeologia indusketenak ere.
Arkeolanen sortzailea eta 1997tik erakunde horretako buru izan zen, gainera 2006an irekitako Oiasso Erromatar Museoaren bultzatzaileetako bat ere izan zen. Arkeolan erakundetik Irungo erromatar portua eta meatzeen ikerketa bultzarazi zuen.
Artezale gisa, Gaur kultur taldeko kideekin lotura estua izan zuen. Luis de Uranzu Kultur Taldearen buru ere izan zen, eta idazle bezala, "Oteiza en Irun 1957-1974" eta "El niño republicano de Beraun" liburuak idatzi zituen.
2012an Irungo Urrezko Domina jaso zuen, bere jaioterriko garaikur garrantzitsuena, "hiriaren kultura, historia eta artearen alde egindako lanarengatik".

## Erreferentziak

* ↑ (Gaztelaniaz) «Jaime Rodríguez Salís y la Asociación de Donantes recibirán la Medalla de Oro de Irun en octubre» El Diario Vasco 2012-06-14 (Noiz kontsultatua: 2021-03-02).

## Kanpo estekak

* Datuak: Q93387600
# Devotion (2022ko filma)

Devotion 2022ko J. D. Dillard estatubatuar zinema zuzendariaren film belikoa da, Adam Makosen Devotion: An Epic Story of Heroism, Friendship, and Sacrifice liburuan oinarrituta.

## Sinopsia

Oharra: Atal honek istorio osoa edo amaiera argitzen du.
1950eko hasieran, Tom Hudner tenientea 32ko borroka-eskuadroira (VF-32) transferitu zen Quonset Pointeko AEBtako Itsas Armadaren basean. Bertan, Jesse Brown alfereza ezagutuko du, unitateko kide afro-estatubatuar bakarra. Hudner primeran integratzen da eskuadroian, eta F4U-4 Corsairs hegazkin boteretsuak esleitzen zaizkio, behar bezala maneiatzen ez badira zorigaiztoko istripuak izatearen ospea dutenak. Brownen autoa deskonposatu ondoren, Hudner autoa eramaten hasiko da eta, azkenean, Daisy emaztea eta Pam alaba txikia ezagutuko ditu. Browndarrei ondo doakie, baina auzokide arrazistekin borrokatzen dira, eta Brownek irain arrazistak oihukatu ditu ispiluan misioen aurretik motibatzeko.

## Aktoreak

* Jonathan Majors: Jesse Brown
* Glen Powell: Tom Hudner
* Christina Jackson: Daisy Brown
* Joe Jonas: Marty Goode
* Thomas Sadoski: Dick Cevoli
* Serinda Swan: Elizabeth Taylor
* Daren Kagasoff: Bill Koenig
* Nick Hargrove: Carol Mohring

## Erreferentziak

* ↑ (Ingelesez) «Devotion: the true story behind a film about the navy’s first Black aviator» the Guardian 2022-11-24.
* ↑ (Ingelesez) Zee, Michaela. (2022-07-28). «Tony-Nominated Actor Thomas Sadoski Signs With Verve» Variety.

## Kanpo estekak

* Datuak: Q105962551
* Multimedia: Devotion (film) / Q105962551
# Aline Heitaa-Archier

Aline Titiehu Heitaa-Archier (Puamau, Hiva Oa, 1961eko ekainaren 28a) Polinesia Frantseseko irakaslea eta markeseraren sustatzailea da.

## Bizitza

Markesetako Hiva Oa uharteko Puamau herrikoa da. Atuonako Santa Ana eskolan eta Papeeteko La Mennais ikastetxe katolikoan ikasi zuen. Tahitiko Bankuan lan egin ondoren, irakasle gisa trebatu zen eta Markesetara itzuli zen. Geroago hezkuntza-ikuskatzaile izatera iritsi zen. 2018ko abuztuan Markesetako hezkuntza-ikuskatzaile nazional izendatu zuten. Kargun horretan Markesetako Akademiarekin lan egin du markeseraren irakaskuntza sustatzeko.
2010ean Palma Akademikoen Ordenako zaldun izendatu zuten, eta 2015ean ofizial izatera iritsi zen. 2023ko irailean Merezimenduaren Ordena Nazionaleko zaldun bihurtu zen.

## Erreferentziak

* 1 2 3 4 5 6 (Frantsesez) «Aline Heitaa-Archier reçoit la médaille de l’ordre du Mérite» Tahiti Infos 2023-09-11 (Noiz kontsultatua: 2025-01-07).
* ↑ (Frantsesez) «Le Tavana Hau des Marquises reçoit la nouvelle inspectrice de l'Education nationale» Présidence de la Polynésie française 2018-08-29 (Noiz kontsultatua: 2025-01-07).
* ↑ (Frantsesez) «Octobre 2020 : l'Académie marquisienne et le Circonscription pédagogique travaillent main dans la main» Académie marquisienne 2020-10-18 (Noiz kontsultatua: 2025-01-07).
* ↑ (Frantsesez) «Aline Heitaa-Archier distinguée de l'ordre national du mérite» Polynesie 1 2023-09-11 (Noiz kontsultatua: 2025-01-07).
* ↑ (Frantsesez) «Décret du 2 juin 2023 portant promotion et nomination dans l'ordre national du Mérite» LegiFrance 2023-06-03 (Noiz kontsultatua: 2025-01-07).
# Dolors Viñas i Camps

Dolors Viñas i Camps (Sabadell, 1907ko irailaren 11 - 1991ko uztailaren 9a) kataluniar pedagogoa eta kazetaria izan zen.

## Bizitza

Dolors Viñasek magisteritza ikasi zuen helduaroan; titulua lortu zuenean, 1957an, berrogeita hamar urte zituen. Ondoren, Josep Taulé senarrarekin, Taulé-Viñas Akademia sortu zuen. Orduan, La Vanguardia egunkarian Sabadellerako korrespontsala zen jada, eta hogei urtez egin zuen lan hori, 1952tik 1972ra.
Hiriko Museoko (gero Sabadelleko Historia Museoa) eta Bosch y Cardellach Fundazioko idazkaria izan zen, 1976an kide numerario gisa sartu zen.
1976ko abenduaren 22an egin zen sarrera-ekitaldi formalean, Bartomeu Soler (1894-1975) idazle sabadellarraren lan literarioari buruzko ikerketa bat irakurri zuen.
1975ean Hispaniar Filologian lizentziatu zen tesinaren gaia izan zen ikerketa hori.
Mekanografiaren eta takigrafiaren irakaskuntzan izandako esperientziatik abiatuta, Mètode complet de mecanografia, katalanez argitaratutako lehenengo mekanografia metodoa, eta Tractat de taquigrafía en catalá: notema Boada. argitaratu zituen.
Sardanak konposatzen dituen Albert Taulé y Viñas apaizaren ama izan zen.

## Lanak

* 1981 – Métode complet de mecanografìa. Editorial Teide. ISBN 8430750126.
* 1990 – Tractat de taquigrafía en catalá: notema Boada. Editorial Ausa. ISBN 844046259X.

## Aintzatespenak

1984an, Aita Joan Sanabre saria jaso zuen, «El Dr. Lluís Carreras i Mas en el centenario de su origen» lanagatik. Montserrat Abadiako Argitalpenak argitaletxeak 1985ean argitaratu zuen liburua. 1987an Sabadelleko Udalak Meritu Pedagogikoaren Hiriaren Domina eman zion.
2000ko ekainaren 28an Sabadelleko hirian bere izena zuen plaza bat inauguratu zuten Gurutze Garaia auzoan

## Erreferentziak

* ↑ Nomenclàtor. Plaça de Dolors Viñas. Ajuntament de Sabadell - Nomenclàtor.
* ↑ Corresponsalia de La Vanguardia: Noticias de Sabadell, 1952-1974. Universitat Autònoma de Barcelona.
* ↑ Nomenclàtor. Plaça de Dolors Viñas. Ajuntament de Sabadell - Nomenclàtor.
* ↑ Estudio sobre la obra novelística del escritor sabadellense Bartolomé Soler: Ingresa como Miembro Numerario doña Dolores Viñas Camps. Fitxa del Fons Universitat Autònoma de Barcelona.
* ↑ Arnau, B.. (2020-11-08). Dolors Viñas i Camps. Història de Sabadell s. XIX-XX.
* ↑ Mètode complet de mecanografia / Dolors Viñas i Camps - Fitxa de la Biblioteca de Catalunya [Consulta 11 de setembre 2021]
* ↑ Tractat de taquigrafia en català: sistema Boada / Dolors Viñas i Camps - Fitxa de la Biblioteca de Catalunya [Consulta 11 de setembre 2021]
* ↑ Nomenclàtor. Plaça de Dolors Viñas. Ajuntament de Sabadell - Nomenclàtor.
* ↑ El Doctor Lluís Carreras i Mas: en el centenari del seu naixement : Premi Mossèn Josep Sanabre 1984 - Fitxa a WorldCat
* ↑ Nomenclàtor. Plaça de Dolors Viñas. Ajuntament de Sabadell - Nomenclàtor.
* ↑ Nomenclàtor. Plaça de Dolors Viñas. Ajuntament de Sabadell - Nomenclàtor.

## Kanpo estekak

* Datuak: Q19290308
# Battle Circus

Battle Circus 1953ko Richard Brooks estatubatuar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Koreako Gerran Ruth McGara tenientea fronteko armadaren ospitale ibiltari batera bidaliko dute lan egitera. Bertan, Jed Webbe komandantea ezagutuko du; gizona zirujauetako bat da, gehiegi edaten du eta harreman hutsalak baino ez ditu gustuko.

## Aktoreak

* Humphrey Bogart: Jed Webbe
* June Allyson: Ruth McGara
* Keenan Wynn: Orvil Statt
* Robert Keith: Hilary Whalters
* William Campbell: John Rustford
* Perry Sheehan: Laurence

## Erreferentziak

* ↑ www.sansebastianfestival.com

## Kanpo estekak

* Datuak: Q562747
* Multimedia: Battle Circus (film) / Q562747
# The Bridges at Toko-Ri

The Bridges at Toko-Ri 1954ko Mark Robson kanadar zinema zuzendariaren film belikoa da, James Michenerren izen bereko eleberrian oinarrituta.

## Sinopsia

Oharra: Atal honek istorio osoa edo amaiera argitzen du.
Koreako Gerran, Harry Brubaker F9F Panther hegazkin-ehiza baten pilotuak, misio arriskutsu batek eragiten dion beldurra gainditu behar du, etsaiaren suaren azpian hainbat zubi bonbardatzean datzana. Bere emazte Nancy Estatu Batuetatik etorri zaio ikustera eta misiotik itzuli zain dago. Misioaren basea hegazkin-ontzi batean dago.
Aireko suaren ondorioz, Brubaker lurrera bota zuten eta, ondoren, etsaien Ipar Koreako tropek lurrean jazarri zuten. Sikorsky helikoptero bat joan zen erreskatera, kapela berde bitxi bat daraman Mike Forney ofizialordeak gidatua. Lehen ere bizia salbatu zion itsaso zabalean, eta bigarren aldiz etorri zen hara. Baina oraingoan helikopteroa ere lurrera botako dute.

## Aktoreak

* William Holden: Harry Brubaker
* Grace Kelly: Nancy Brubaker
* Fredric March: George Tarrant
* Mickey Rooney: Mike Forney
* Robert Strauss: Beer Barrel
* Charles McGraw: Wayne Lee
* Keiko Awaji: Kimiko
* Earl Holliman: Nestor Gamidge
* Richard Shannon: Olds tenientea
* Willis Bouchey: Evans kapitaina
* Dennis Weaver: ofiziala

## Erreferentziak

* ↑ «1955's Top Film Grossers» Variety: 1. 1956-1-25.
# Juan Perurena

Juan Perurena Narbarte (Goizueta, 1930eko abenduaren 12a - Orabidea, Arizkun, 2010eko otsailaren 20a) nafar bertsolaria izan zen. Baztanera ezkondu zen, eta han egin zuen saio gehien. Bigarrena izan zen 1960ko Nafarroako Bertsolari Txapelketan, eta urte hartan Euskal Herrikoan ere kantatu zuen. Hemeretzi urte geroago, 1979ko Nafarroako Bertsolari Txapelketan, berriro ere txapeldunordea izan zen. 2006ko Nafarroako Txapelketan, berak jarri zion txapela Xabier Silveirari.

## Txapelketak

* Nafarroako Bertsolari Txapelketa
** Txapeldunordea (2): 1960 eta 1979
** Finalista (2): 1961 eta 1962
* Bertsolari Txapelketa Nagusia
** Parte hartze (1): 1960

## Erreferentziak

* ↑ Juan Perurena bertsolaria hil da. Berria, 2010eko otsailak 20, CC BY-SA 4.0, berria.eus (Noiz kontsultatua: 2021-12-7).
* ↑ Juan Perurena. BDB Bertsolaritzaren datu-basea, bdb.bertsozale.eus (Noiz kontsultatua: 2021-12-7).

## Kanpo estekak

* Juan Perurena, BDB Bertsolaritzaren datu-basea, bdb.bertsozale.eus
* Agur Juanito, Baztango Haizegoa, 2010eko otsaila, baztangohaizegoa.wordpress.com
* Datuak: Q12261066